Trine Rein

Trine Rein (født 1970) er en norsk sanger. 

Hun er født i San Francisco og har både amerikansk og norsk statsborgerskap. Hun er oppvokst på Nesodden.50 års omtale i Aftenposten 7. november 2020

Reins far er amerikansk og hennes mor norsk. Det ble brudd mellom faren og moren da hun var ett år og hun flyttet da til Norge sammen med sin mor. Hun flyttet tilbake til USA i 1986 for å ta siste året på videregående der. Hun hadde også et kort opphold i USA rundt år 2000, hvor hun blant annet jobbet som limousinsjåfør.

Hun fikk sitt gjennombrudd i 1993 med debutalbumet Finders, Keepers som lå øverst på salgslistene i Norge i fem uker og har totalt solgt til 3 × platina. Albumet ga henne prisen Årets nykommer under Spellemannprisen 1993. Året etter ble hun nominert til årets spellemann under Spellemannprisen 1994, som dette året ble kåret delvis ved hjelp av publikumsstemmer. Hun ga ut sitt andre album, Beneath My Skin, i 1996. For albumet ble hun nominert til Spellemannprisen 1996 i klassen kvinnelig artist.

Rein ble populær i Japan, hvor nesten to tredeler av totalt ca. 600 000 eksemplarer av det første albumet ble solgt. Hun deltok i Norsk Melodi Grand Prix i 2006 og 2007. I 2009 deltok hun i Zebra Grand Prix på TV 2 Zebra, hvor hun sammen med lagkamerat Jan Erik Larssen kom på førsteplass. Hun var i 2015 finalist i NRKs musikkonkurranse Stjernekamp. Hun har i flere år turnert met egen juleproduksjon. I 2021 vant hun Gammleng-prisen i klassen sanger.

I forbindelse med Julegaven, et musikalbum fra 2011 med julesanger på norsk og engelsk, sto hun fram som kristen.

Hun er gift med Lars Monsen.

 Diskografi 
 Album 
 1993: Finders, Keepers
 1996: Beneath My Skin
 1998: To Find the Truth
 2004: The Very Best of Trine Rein (samlealbum)
 2010: Seeds of Joy
 2011: Julegaven
 2013: 20 år midt i musikken - Hit'er & favoritter live (samlealbum)

2017: The Well 
 2019: Julegaven – med Eli Kristin Hansveen
 2022: Alive

 Singler 
 1991: «Ghost Jam» – sammen med W.I.P
 1993: «Just Missed The Train»
 1994: «Stay with me baby»
 1996: «Torn»
 1996: «Do you really wanna leave me this way»
 1996: «The State I'm in»
 1996: «Never Far Away»
 1997: «David»
 1998: «World Without You»
 1998: «Stars And Angels»
 2014: «Closer»
 2016: «Don't Say It's Over»
 2016: «Hello It's Me»
 2019: «Where do we go?» – duett med Ole Børud
 2020: «You Make Me Oooo»
 2020: «Joy»
 2020: «Mother»
 2020: «Get Your Act Together»
 2021: «Live & Forgive»
 2021: «Fighter»
 2021: «Prove Myself»
 2021: «Heroine»
 2021: «Nå er det jul igjen» – duett med Adrian Jørgensen
 2022: «Be Ok»

 Annet 
 2008: Time for Peace – med KOR-90

 Referanser 

 Eksterne lenker 





Kategori:Norske sangere
Kategori:Norske musikere
Kategori:Deltakere i Melodi Grand Prix
Kategori:Deltakere i Stjernekamp
Kategori:71 grader nord kjendis-deltakere
Kategori:Vinnere av Spellemannprisen
Kategori:Personer fra Nesodden kommune
Kategori:Personer fra San Francisco